Blankbrova centropo

La Blankbrova centropo (Centropus superciliosus) estas specio de centropo de la familio Kukoledoj. Ĝi troviĝas en Subsahara Afriko. Ĝi loĝas en densaj areoj kun subkreskaĵaro kaj arbustaro, kiel en taŭgaj marbordaj regionoj. La Burĉela centropo estas foje konsiderata ĝia subspecio.

Aspekto
La blankbrova centropo estas mezgranda specio, kiu kreskas ĝis 36 ĝis 42 cm longa. Ambaŭ seksoj estas similaj, plenkreskuloj havas nigrecajn kronon kaj nukon, blankan superokulan strion, ruĝbrunan dorson, kaŝtankolorajn flugilojn, nigrecan pugon kaj nigran voston, brilan per verda koloro, kun blanka pinto. La malsupraj partoj estas kremblankaj, la okuloj ruĝaj, la beko nigra, kaj la kruroj kaj piedoj griznigraj aŭ nigraj. 

Junuloj havas ruĝbrunan striecon sur la krono, malfortan flavbrunan superokulan strion, striecajn suprajn partojn kaj pli malhelajn malsuprajn partojn.

Distribuado
La blankbrova centropo estas indiĝena al orienta kaj suda Afriko, kaj la sudokcidenta parto de la Araba Duoninsulo. Ĝia teritorio inkluzivas Angolon, Bocvanon, Burundon, Respublikon Kongon, Demokratian Respublikon Kongon, Ĝibution, Eritreon, Etiopion, Kenjon, Malavion, Namibion, Ruandon, Somalion, Sudan Sudanon, Sudanon, Tanzanion, Ugandon, Zambion kaj Zimbabvon en Afriko, same kiel Saudan Arabion kaj Jemenon. Ĝi estas ofta specio kun tre vasta teritorio kaj la Internacia Unio por la Konservo de Naturo listigis ĝin kiel "malplej zorgiga". BirdLife International (2016). "Centropus superciliosus". IUCN Red List of Threatened Species. 2016 e.T22684288A93023689. doi:10.2305/IUCN.UK.2016-3.RLTS.T22684288A93023689.en. Alirita la 13an de Novembro 2021. 

 Referencoj 

 Eksteraj ligiloj 

 Blankbrova centropo - Speciteksto en The Atlas of Southern African Birds.
 Filmeto pri Blankbrova centropo (Centropus Superciliosus)

Kategorio:Kukoloformaj
Kategorio:Kukoledoj
Kategorio:Birdoj de Afriko